กลุ่มแบงก์พยุงดัชนี28ก.พ.ปิดบวก2จุด
ดัชนีหุ้นไทยได้แรงซื้อจากกลุ่มธนาคารพาณิชย์เข้ามาพยุงตลาด ปิดที่ 987.91จุด เพิ่ม 2 จุด มูลค่าซื้อขาย 25,631.94ล้านบาท
28 ก.พ. 2554

ดัชนีหุ้นไทยได้แรงซื้อจากกลุ่มธนาคารพาณิชย์เข้ามาพยุงตลาด ปิดที่ 987.91จุด เพิ่ม 2 จุด มูลค่าซื้อขาย 25,631.94ล้านบาท
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีส กล่าวว่า ตลอดหุ้นวันนี้แกว่งตัวผันผวน แต่ท้ายตลาดสามารถปิดในแดนบวกได้ เนื่องจากมีแรงซื้อกลุ่มธนาคารพาณิชย์เข้ามาพยุงตลาด ขณะที่กลุ่มพลังงานและปิโตรเคมี มีแรงขายทำกำไรระยะสั้น ๆ ออกมา โดยดัชนีปิดที่ 987.91 จุด เพิ่มขึ้น 2 จุด หรือ 0.20 % มูลค่าซื้อขาย 25,631.94 ล้านบาท 
สำหรับหลักทรัพย์ที่มีมูลค่าซื้อขายสูงสุด 5 อันดับแรก คือ
1.PTT       ปิดที่   337  บาท ลดลง 6   บาท มูลค่าการซื้อขาย 2,286.54 ล้านบาท
2.BANPU  ปิดที่  726   บาท ลดลง 14  บาท มูลค่าการซื้อขาย 1,509.82 ล้านบาท
3.KBANK  ปิดที่ 117.50 บาท เพิ่มขึ้น 3  บาท มูลค่าการซื้อขาย 1,423.94 ล้านบาท
4.TMB       ปิดที่ 2.28 บาท เพิ่มขึ้น 0.08 บาท มูลค่าการซื้อขาย 1,423.60 ล้านบาท
5.PTTEP     ปิดที่ 182  บาท เพิ่มขึ้น 3. บาท มูลค่าการซื้อขาย 1,200.21 ล้านบาท
สำหรับแนวโน้มวันพรุ่งนี้ ( 1 มี..ค. ) ยังเป็นทิศทางการแกว่งตัวระหว่าง 980-990 จุด เนื่องจากตลาดขาดปัจจัยบวกเข้ามาผลักดันการลงทุนให้อยู่ในทิศทางใดทิศทางหนึ่งเด่นชัด โดยปัจจัยการสู้รบในประเทศลิเบีย ไม่ทวีความรุนแรงกว่าที่เป็นอยู่ ขณะเดียวกันการประกาศผลดำเนินงานของบริษัทจดทะเบียนออกมาน่าพอใจ ทำให้ตลาดหุ้นทรงตัวอยู่ในระดับนี้ต่อไป